базата данни за продуктите на Съюза.
 Член 4
 Срокове за подаване на данни за различни видове ветеринарни лекарствени продукти при началното въвеждане
 1. В допълнение към изискването, предвидено в член 155 от Регламент (ЕС) 2019/6:
 а)
 най-късно до 28 януари 2022 г. компетентните органи подават в Агенцията информация в електронна форма за:
 i)
 всички хомеопатични ветеринарни лекарствени продукти, регистрирани в тяхната държава членка по това време;
 ii)
 всички ветеринарни лекарствени продукти, паралелно търгувани в тяхната държава членка по това време;
 б)
 най-късно до 28 януари 2024 г. компетентните органи подават в Агенцията информация в електронна форма за всички ветеринарни лекарствени продукти, които по това време са освободени в тяхната държава членка от разпоредбите относно разрешението за търговия.
 2. Компетентните органи използват формàта, посочен в член 3, параграф 1, и подробните спецификации на информацията, която трябва да бъде предоставена, предвидени в приложения II и III към настоящия регламент.
 Член 5
 Ред на старшинство
 При несъответствия между наборите от данни, които вече съществуват в системите на държавите членки, и базата данни за продуктите на Съюза последната има предимство по отношение на съдържащата се в нея информация.
 Това не изключва възможността държавите членки да синхронизират базата данни за продуктите на Съюза с най-актуалната информация за ветеринарните лекарствени продукти, която е следствие от текущия регулаторен процес и се съдържа в националните им системи.
 РАЗДЕЛ 2
 ТЕХНИЧЕСКИ СПЕЦИФИКАЦИИ НА БАЗАТА ДАННИ ЗА ПРОДУКТИТЕ НА СЪЮЗА
 Член 6
 Потребителски интерфейс
 1. Базата данни за продуктите на Съюза включва графични потребителски интерфейси, които осигуряват на потребителите достъп в съответствие с техните права за достъп, установени в членове 12 и 13.
 2. Агенцията гарантира, че разработването, експлоатацията и поддръжката на базата данни за продуктите на Съюза се извършват по начин, съответстващ на изискванията на Директива (ЕС) 2016/2102 на Европейския парламент и на Съвета (4).
 3. Графичният потребителски интерфейс на базата данни за продуктите на Съюза поддържа адаптивен уеб дизайн.
 4. Графичният потребителски интерфейс на базата данни за продуктите на Съюза, който е предназначен за обществеността, се предлага на всички официални езици на Съюза.
 5. Графичният потребителски интерфейс на базата данни за продуктите на Съюза, който е предназначен за суперпотребителите и за контролираните потребители, се предлага поне на английски език.
 Член 7
 Компоненти
 Базата данни за продуктите на Съюза се състои най-малко от следните компоненти:
 а)
 компонент за управление на достъпа, чрез който с помощта на процеси за удостоверяване на автентичността и разрешаване на достъпа се управлява контролът на достъпа до данни или функции и се гарантира, че суперпотребителите и контролираните потребители разполагат с подходящ достъп до ресурсите, предоставяни от базата данни за продуктите на Съюза, както и с правилните разрешения за извършване на действия в нея;
 б)
 компонент за подаване на данни и документи, чрез който в базата данни за продуктите на Съюза се осигурява подаване на данни и документи, свързани с нови ветеринарни лекарствени продукти, с промени в условията на разрешение за търговия и с други промени, извършени след предоставянето на разрешение, в наборите от данни, които вече съществуват в базата данни за ветеринарните лекарствени продукти на